stanford-oval/wikipedia huggingface dataset:
כריס באק
הערות שוליים

↑  King, Susan (10 בדצמבר 2013). "Walt Disney Animation Studios turns 90 in colorful fashion". Los Angeles Times. נבדק ב-2 בספטמבר 2014. {{cite news}}:  (עזרה)
↑  Howmann, Anders (10 באוקטובר 2014). "'Frozen' treat for 50". Orange County Register. Freedom Communications, Inc. נבדק ב-20 במרץ 2015. {{cite news}}:  (עזרה)
1 2  Solomon, Charles (2013). The Art of Frozen. San Francisco: Chronicle Books. ISBN 978-1-4521-1716-4.
↑  Orange, B. Alan (6 ביוני 2007). "Chris Jenkins, Ash Brannon, and Chris Buck Are Creating Waves in Their New Film 'Surf's Up'". MovieWeb. נבדק ב-7 באפריל 2014. {{cite news}}:  (עזרה)
↑  "The Lion King Goes 3D". ComingSoon. 22 ביוני 2010. נבדק ב-12 בינואר 2012. {{cite news}}:  (עזרה)
↑  Sciretta, Peter (22 בדצמבר 2011). "Walt Disney Animation Gives 'The Snow Queen' New Life, Retitled 'Frozen' – But Will It Be Hand Drawn?". SlashFilm. נבדק ב-22 בדצמבר 2011. {{cite news}}:  (עזרה)
↑  Gettell, O. (3 בספטמבר 2014). "Disney short 'Frozen Fever' coming in spring 2015, with new song". Los Angeles Times. נבדק ב-6 בספטמבר 2014. {{cite web}}:  (עזרה)
↑  Graser, M. (12 במרץ 2015). "Disney Announces 'Frozen 2′". Variety. נבדק ב-2015-03-15. {{cite web}}:  (עזרה)
1 2 3 4  Walker, Chris (6 בפברואר 2014). "The Tragic Death of Local Musician Ryder Buck, and His Uplifting Story". La Weekly. נבדק ב-3 במרץ 2014. {{cite web}}:  (עזרה)
↑  Wexler, David (22 בינואר 2014). "Ryder Buck: 'Live and Love. We're Only Here Once'". Janglin Souls. נבדק ב-7 במרץ 2014. The band performed alongside Ryder’s band, and brothers Woody and Reed. {{cite web}}:  (עזרה)
↑  Armstrong, Josh (11 ביוני 2007). "Directors Buck and Brannon on Surf's Up". Animated Views. נבדק ב-13 במרץ 2014. {{cite web}}:  (עזרה)
| לשבור את הקרח |
| --- | --- | --- |
| סרטים ראשיים | לשבור את הקרח • לשבור את הקרח 2 • לשבור את הקרח 3 |  |
| סרטים נוספים | קדחת הקרח • ההרפתקה של אולף • היה היה איש שלג • אולף מציג |  |
| דמויות | אנה • אלזה • קריסטוף • אולף |  |
| מוזיקה | Let It Go • Do You Want to Build a Snowman?‎ • For the First Time in Forever • In Summer • Love Is an Open Door • Reindeer(s) Are Better Than People • Fixer Upper |  |
| צוות | הפקה: פיטר דל וצ'ו בימוי: ג'ניפר לי • כריס באק שחקנים: קריסטן בל • אידינה מנזל • ג'ונתן גרוף • ג'וש גד |  |
| נושאים קשורים | מלכת השלג • לשבור את הקרח (מחזמר) |  |
| --- | --- |
בקרת זהויות :  NLI: 987007432084605171  PLWABN: 9810543639705606  BnF: cb135467208 (data)  GND: 122552490  ISNI: 0000 0004 3529 8732  LCCN: no2004066286  NKC: xx0160817  NLK: KAC201909651  NTA: 202783332  SUDOC: 17880116X  VIAF: 293204350   WorldCat (עם VIAF): 293204350
כריסטופר לויד

ערך זה עוסק בשחקן. אם התכוונתם לתסריטאי ומפיק, ראו .
| --- | --- |
כריסטופר לויד, אוקטובר 2022
כריסטופר לויד, אוקטובר 2022
 לידה:  22 באוקטובר 1938 (בן 86) סטמפורד, קונטיקט
 שם לידה:  Christopher Allen Lloyd 
 מדינה:  ארצות הברית ארצות הברית
 תקופת הפעילות:  מ-1961
 מקום לימודים:  Fessenden School  בית הספר לתאטרון נייברהוד פלייהאוס  Staples High School  Darrow School 
 פרסים והוקרה:  פרס אמי (3 פעמים)
 פרופיל ב-IMDb
 
כריסטופר אלן לויד (באנגלית: Christopher Allen Lloyd; נולד ב-22 באוקטובר 1938) הוא שחקן קולנוע וטלוויזיה אמריקאי. לויד, אשר זכה שלוש פעמים במהלך הקריירה שלו בפרס אמי, מוכר בעיקר בזכות תפקידיו כאמט "דוק" בראון בטרילוגיית הסרטים "בחזרה לעתיד", כשופט דוּם בסרט "מי הפליל את רוג'ר ראביט", כדוד פסטר בסרט "משפחת אדמס" וכג'ים איגנטובסקי בקומדיית מצבים "טקסי". בזכות קולו הייחודי שימש לויד גם כמדבב אנימציה, בעיקר עבור דמויות זדוניות.
חייו האישיים

לויד נולד בסטמפורד שבקונטיקט. אמו רות הייתה זמרת, אחותו של ראש עיריית סן פרנסיסקו, רוג'ר לפאם, ואביו סמואל היה עורך דין. לויד גדל בערים שונות בקונטיקט ולמד בבתי ספר שונים בקונטיקט ובמסצ'וסטס, עד שסיים את לימודיו בשנת 1958.
בשנת 1992, לאחר שתי מערכות נישואין, נישא לויד לכותבת והמפיקה ג'יין ווקר ווד, לה היה נשוי עד לשנת 2005. אחיינו של לויד, סאם לויד, מוכר אף הוא כשחקן, ותפקידו הנודע ביותר הוא בסדרת הטלוויזיה "סקראבס".
לויד ממעט להעניק ראיונות לתקשורת או להופיע בציבור. הוא מתואר על ידי אחדים מחבריו הטובים, משותפיו למקצוע וממעריציו כאדם שקט וביישן. כמו כן, לויד נודע כחובב דיג. בחודש נובמבר 2008 נהרס בית מגוריו של לויד כליל כתוצאה משרפות הענק שהתרחשו בקליפורניה.
קריירה

לויד החל את קריירת המשחק שלו בגיל 14, ובגיל 19 למד משחק בניו יורק. מאוחר יותר הופיע במספר רב של הצגות בברודוויי. תפקידו המרכזי הראשון בסרט קולנוע היה בסרט "קן הקוקייה" בשנת 1975, ומאוחר יותר הוא התפרסם בתפקידו ככומר ג'ים איגנטובסקי בסיטקום האמריקאי "טקסי" ובתפקידו כמדען האקסצנטרי אמט "דוק" בראון בסרטי "בחזרה לעתיד". לויד אף השתתף בקטעי הפתיחה והסיום המצולמים של סדרת האנימציה "בחזרה לעתיד", שהתבססה על טרילוגיית הסרטים. כמו כן, שיחק לויד בסרט "מסע בין כוכבים 3: החיפוש אחר ספוק" בתפקיד קומנדר קרוג' הקלינגוני, ובסרט "מי הפליל את רוג'ר ראביט" בתפקיד השופט הרשע דום. דמות מוכרת נוספת אותה שיחק לויד היא דמותו של דוד פסטר בסרטי "משפחת אדמס". ב-1995 שיחק בסדרת המדע הבדיוני "משחקים קטלניים" של רשת UPN, בתפקיד ד"ר ג'ורדן קנט.
בשנת 2003 שיחק בסדרת הטלוויזיה "פחד עד מוות", אשר מבוססת על סדרת סרטי פחד עד מוות. בשנת 2005 שיחק לויד בסדרת הטלוויזיה "משמר המדף" ברשת FOX, לצידה של פמלה אנדרסון. באותה שנה, השתתף בסרט הנעורים "גורל כאילו אכזר כזה".
בחודש נובמבר 2007 התרחש "איחוד" בינו לבין שותפו בעבר לסדרה "טקסי", ג'אד הירש, כאשר הופיע בתפקיד אורח בעונה הרביעית של הסדרה "מספ7ים". נכון לשנת 2008 משמש לויד כמדבב בסדרת האנימציה האמריקאית "Cyberchase". בשנת 2009 השתתף בסרט הילדים "ג'ק והאפונים" בכיכובה של קלואי גרייס מורץ, ובסרט "קול מיער" שמבוסס על ספרו באותו שם של ג'ק לונדון. ב-2010 שיחק בסרט האימה "פיראנה 3D" בכיכובה של אליזבת שו. ב-2014 שיחק בעונה השנייה של הסדרה "שטחים גרעיניים" בתפקיד הפרופ' סטנפילד, וב-2015 שב לעונה השלישית והאחרונה של הסדרה.
בשנת 2016 שיחק בסרט המתח "אני לא רוצח סדרתי" בבימויו של בילי אובריאן, ובסרט האימה "ירח קר".
בשנת 2017 שיחק בסרט "פורשים בסטייל", קומדיה שחורה בבימויו של זאק בראף ובכיכובם של מורגן פרימן ואלן ארקין.
בשנת 2021 השתתף בסרט סתם אחד בתפקיד דייוויד מנסל, אביו של האצ' וסוכן FBI בדימוס.
בשנת 2022 ביצע הופעות אורח בסדרות "הקונרים" ו"המנדלוריאן". בשנת 2023 שיחק בקומדיה הבריטית "Nandor Fodor and the Talking Mongoose" שם גילם את הפיזיקאי והמדיום הארי פרייס.
בשנת 2024 גילם את סול פסבינדר במותחן הפעולה "Guns & Moses". שיחק גם במתחן הקומי "אף פעם לא לבד" (אנ') שביים וכתב ג'ייק ג'ונסון.
לויד זכה בפרס אמי האמריקאי שלוש פעמים: פעמיים בפרס שחקן המשנה בסדרה קומית על תפקידו בסדרה "טקסי" (בשנים 1982 ו-1983) ופעם אחת בפרס השחקן הראשי בסדרת דרמה על תפקידו בסדרה "הדרך לאבונלי" (בשנת 1992).
לא היה מעולם

"לא היה מעולם" הוא שיר של הזמרת-יוצרת הישראלית יסמין מועלם. השיר נכתב והולחן על ידי יסמין מועלם והופק בידי מועלם וטהר שפי רפלד. השיר יצא לאור כסינגל ב-7 ביוני 2022 על ידי חברות התקליטים תקליטי יהלום והליקון ושימש כשיר הנושא של סדרת הטלוויזיה הישראלית בלאדי מורי.
רקע ויציאה לאור

ב-18 במאי 2022 פורסם כי הזמרת-יוצרת הישראלית יסמין מועלם תשיר את שיר הנושא של סדרת הטלוויזיה הישראלית "בלאדי מורי". השיר נכתב והולחן על ידי יסמין מועלם ונשאר במגירה במשך תקופה עד שפנו אליה יוצרי הסדרה. בריאיון לגיל משעלי מ"מאקו" סיפרה מועלם:
הם פנו אליי וסיפרו לי על הסדרה.. הם שלחו לי את שני הפרקים הראשונים ומה שקרה זה שצללתי לזה. התפוצצתי מצחוק והיה לי ברור שזו יצירה מדהימה, מצחיקה וחשובה שלא נעשתה פה. היה לי ברור שאני חייבת לקחת בזה חלק. השמעתי להם כמה דברים, חשבנו שאולי אני אכתוב משהו חדש ואז היה באמת את השיר לא היה מעולם, שהוא פשוט כל כך מתאים גם בנושא וגם בצבעים שלו לסדרה, והיה חיבור כל כך טבעי שזה פשוט היה זה.
הסדרה עלתה לשידור לראשונה ב-2 ביוני 2022 וב-7 ביוני יצא השיר לאור כסינגל על ידי חברות התקליטים תקליטי יהלום והליקון. השיר הופק בידי מועלם וטהר שפי רפלד.
ניתוח מוזיקלי

בן שליו מעיתון "הארץ" כתב כי השיר משלב באופן יפה בין גרוב ברזילאי להשפעות מבית לורין היל ויהודית רביץ. לגבי תוכן השיר הסבירה מועלם:
"לא היה מעולם" נכתב בתקופה שבה הייתי בחורה שמחפשת אחרי אהבת אמת בתמימות מתוקה ומוצאת את עצמי מתאכזבת שוב ושוב. למזלי כשהפסקתי לחפש מצאתי, אבל השיר הזה תמיד יזכיר לי תקופה גם מבלבלת וגם מצחיקה ואין מושלם יותר ממנו ללוות סדרה גאונית שמתארת בדיוק את אותה החוויה.
בריאיון לאתר "וואלה!" הוסיפה:
יש קטע כזה ששירים שאתה כותב מוצאים את דרכם לאור קצת בדיליי. הרבה קשור לחיבור עם הסדרה "בלאדי מורי". החיבור בין השיר לסדרה כל כך טבעי. אמנם אני לא נמצאת במקום הזה היום אבל אני יודעת על מה היוצרת של הסדרה כתבה אותה. היום אני במקום מאוד אחר אבל כשעברת חווית חיים את יכולה להתחבר אליה גם אם זה רחוק. אני שמחה שהיום זה רק זיכרון. נכון, יש משהו הרבה יותר רומנטי לכתוב מהשבר והכאב, לכתוב אין לי וחסר לי, אבל אם אתה אדם יוצר - אתה אדם יוצר. המטרה היא תמיד להתחבר למה שאני עוברת. אני מאוד לא מאמינה שכדי להיות מעניין חייבים סיפור טראגי או להיות בהרס עצמי.
וידאו קליפ

הוידאו קליפ של השיר נכתב ובוים על ידי תמר גור והופק בידי איילת אימברמן. בקליפ משולבים קטעים של מועלם שרה לבדה יחד עם קטעים של השחקניות רותם סלע ונעמי לבוב מתוך "בלאדי מורי".
הערות שוליים

↑  גיל משעלי, ‏שיר ראשון אחרי הלידה: יסמין מועלם חוברת לפרויקט של רותם סלע ונעמי לבוב, באתר ‏מאקו‏, 18 במאי 2022
↑  גיל משעלי, פרסום ראשון: יסמין מועלם תשיר את שיר הנושא של הסדרה- "בלאדי מורי" בכיכובן של רותם סלע ונעמי לבוב, באתר טוויטר, ‏18 במאי 2022
1 2 3   יסמין מועלם - לא היה מעולם, סרטון בערוץ "Jasmin Moallem", באתר יוטיוב (אורך: 03:23)
1 2  יסמין מועלם / לא היה מעולם | הליקון ארומה מיוזיק גרופ, באתר הליקון ארומה מיוזיק גרופ, ‏7 ביוני 2022
1 2  שגיא בן נון‏, "חששתי להיכנס להיריון מהר אחרי שפרצתי, אבל כל הפחדים שלי התפוגגו", באתר וואלה, 7 ביוני 2022
↑   בן שלו, יסמין מועלם חוזרת עם פופ קליל ומקסים לקיץ. ומכאן לאן?, באתר הארץ, 11 ביוני 2022
| יסמין מועלם |
| --- | --- | --- |
| אלבומי אולפן | אריה • אין עולם |  |
| סינגלים | "מסיבה" • "מחילה" • "יחפים" • "לא היה מעולם" • "סהרה" • "צונאמי" • "יהיה טוב" • "יום כיפור" • "דאמ" • "תן לי את האששש" |  |
ים הקרח (קספר דויד פרידריך)

| --- | --- |

 מידע כללי
 צייר:  קאספאר דייוויד פרידריך 
 תאריך יצירה:  שנות ה־20 של המאה ה־19 
 טכניקה וחומרים:  קנבס, צבע שמן 
 ממדים בס"מ
 רוחב:  126.9 ס״מ 
 גובה:  96.7 ס״מ 
 נתונים על היצירה
 זרם אמנותי:  הרומנטיקה 
 מספר יצירה:  HK-1052 (הגלריה לאמנות של המבורג) 
 מיקום:  הגלריה לאמנות של המבורג
 
ים הקרח (בגרמנית: Das Eismeer) הוא ציור שמן משנת 1823–1824 המתאר ספינה טרופה באזור הארקטי, מעשה ידי הצייר הרומנטי הגרמני קספר דויד פרידריך. לפני 1826 היה הציור מוכר בשם "הים הקוטבי".
היצירה הוצגה לראשונה בתערוכה באקדמיה של פראג בשנת 1824 תחת הכותרת "סצנה אידיאלית של ים ארקטי, עם ספינה טרופה על גושי קרח נערמים". הציור נחשב לאחת מיצירות המופת של פרידריך, אך בשל הרכבו הרדיקלי ונושאיו החריגים, נתקל בחוסר הבנה. עם מותו של פרידריך בשנת 1840, הציור עדיין לא נמכר. הוא מוחזק כיום על ידי הקונסטהאלה המבורג, גרמניה.
רקע על פרידריך

רקע על פרידריך קספר דוד פרידריך נולד ב-5 בספטמבר 1774 בעיר גרייפסוולד שבגרמניה וגדל כפרוטסטנטי. הוא החל את לימודיו האמנותיים אצל המורה לציור יוהאן גוטפריד קוויסטורפ מאוניברסיטת גרייפסוולד. בין השנים 1794–1798 למד באקדמיה לאמנויות היפות בקופנהגן, דנמרק, ובהמשך המשיך את לימודיו באקדמיה לאמנויות בדרזדן, גרמניה. פרידריך בחר להתגורר בדרזדן עד מותו ב-7 במאי 1840.
רקע על פרידריך > הרומנטיקה

התנועה הרומנטית התפתחה בסוף המאה ה-18 ושימשה הן כתנועה אמנותית והן כגישה לחיים. הרומנטיקה דחתה את עקרונות הנאורות שהתבססו על רציונליות ואינטלקט, והעדיפה את הדת, הרגש והתרבות. אחד המאפיינים המרכזיים של הרומנטיקה הוא ההתמקדות בטבע כנושא מרכזי.
במאה ה-19 היה עניין רב באזור הארקטי בקרב הגרמנים, כולל פרידריך עצמו.
רקע על פרידריך > פרידריך והרומנטיקה

כמו ציירים רבים אחרים במאה ה-19, פרידריך החליט להתמקד בנופים כנושאים העיקריים של ציוריו. סגנונו של פרידריך נחשב כמתאים לקטגוריה של רומנטיקה בגלל ציורי הטבע שלו. מטרתו הייתה ליצור על הבד את התמונות במוחו. באמצעות ציוריו ניסה פרידריך להראות את המשמעות הרוחנית והדתית של הטבע. פרידריך מפורסם ביצירת משמעות רוחנית ברבים מציוריו.
היסטוריה

האספן יוהאן גוטלוב פון קוואנדט הזמין שתי יצירות המסמלות את הדרום והצפון. יוהאן מרטין פון רוהדן צייר את "הטבע הדרומי בשיא הדרו ושפעו", בעוד פרידריך קיבל את ההזמנה לצייר את "הטבע הצפוני בכל אימתו המבעיתה". על פי מכתב משנת 1821 מאת המשורר וסילי ז'וקובסקי, פרידריך עצמו לא ידע מה יצייר, והמתין לרגע של השראה שהגיעה לעיתים בחלום.
בתקופה זו פורסמו דיווחים על משלחות לקוטב הצפוני, ופרידריך ככל הנראה נחשף למסעו של ויליאם אדוארד פארי למציאת המעבר הצפון-מערבי (1819–1820). בחורף 1820–1821 ערך פרידריך מחקרי שמן מקיפים על גושי קרח בנהר באלבה ליד דרזדן, שסביר להניח שנכללו בציור.
התמונה יצרה רושם מתמשך על הפסל הצרפתי דוד ד'אנז'ה במהלך ביקורו בדרזדן ב-1834, אותו תיאר כך:
הציור ידוע בכמה שמות שונים. בקטלוג עזבונו של פרידריך שנערך בעקבות מותו, הוא נקרא "תמונת קרח". משלחת הקוטב הצפוני מוכת האסון.
תיאור הציור

"ים הקרח" צויר באחת מסדנאותיו של פרידריך ליד דרזדן, והוא מתאר סביבה ארקטית חרף העובדה שהצייר מעולם לא ביקר שם. קיימת סברה כי פרידריך הסתמך על דיווחים מסעיו של פארי, אך אין לכך אישוש חד משמעי. בנוסף, הוא חקר את תופעת הקרחונים באמצעות צפייה בהם על נהר האלבה.
בציור, בחזית, מופיעים גושי קרח קטנים הנערמים כמעין מדרגות. ברקע, גושי הקרח נמחצים זה כנגד זה ויוצרים מגדל קרח ענק. ליד מבנה זה, פרט כמעט זניח הוא הספינה הטרופה.
ניתוח התמונה

הספינה הטרופה מרמזת על עליונותו של הטבע על פני האדם. הקרח מסמל מוות, ומבהיר כי הטבע יגבר תמיד על ניסיונות האנושות לכבוש אותו.
פרידריך חווה בילדותו טראומה כאשר אחיו, יוהאן כריסטופר, נפל דרך הקרח אל מותו בשנת 1787. ישנה השערה כי פרידריך עצמו דחק באחיו לעלות על הקרח. חוקרים מסוימים סבורים שחוויה זו השפיעה על יצירת "ים הקרח".
תיאוריה נוספת גורסת כי הציור הוא אלגוריה למצבה של גרמניה, כאשר הספינה הקפואה בקרח מסמלת את הקיפאון הפוליטי של המדינה באותה תקופה.
יש הסבורים כי פרידריך הושפע מהציור "רפסודת המדוזה" (1818–1819) מאת תאודור ז'ריקו, שכן לשני הציורים יש מבנה קומפוזיציוני דומה, והם חולקים השקפת עולם פסימית לגבי הטבע הבלתי ניתן לשליטה.
הנשגב

תאוריית הנשגב משלבת רגשות של פחד והנאה. הוגי הדעות המרכזיים בנושא הם אדמונד ברק, עמנואל קאנט ופרידריך שילר. החל מהמאה ה-18, ציורים של הנוף הארקטי נחשבו לנשגבים. עם זאת, קיימת מחלוקת בשאלה האם "ים הקרח" שייך לקטגוריה זו, שכן קרחוני הציור עשויים לשדר סכנה, אך גם יופי.
השפעה והשראה

הציור זכה לשבחים על ידי המבקר ראסל פוטר כדוגמה מרכזית של "הנשגב הארקטי", והשפעה על ציורי קוטב מאוחרים יותר של המאה התשע-עשרה.
הציור השפיע על יצירתו של פול נאש, "ים המוות" -("Totes Meer") וכן על נופיו הארקטיים של לורן האריס.
הארכיטקט תום מיין הזכיר את "ים הקרח" כהשראה מרכזית בגישתו לארכיטקטורה וליחסים בין נוף, טבע ומבנים. ייתכן שהיווה השראה לבית האופרה של סידני.
הפסל "She Lies" של מוניקה בונביצ'יני, המוצב במים ליד בית האופרה של אוסלו מאז 2010, הוא פרשנות תלת-ממדית של "ים הקרח", והפך לאטרקציה תיירותית מרכזית בעיר.
הערות שוליים

1 2  Russell, Peter (2016). Delphi Complete Paintings of Caspar David Friedrich. Delphi Classics. ISBN 9781786565006.
↑  Chu, p. 173
↑  "Search Results for Caspar David Friedrich". Grove Art Online (באנגלית). נבדק ב-2020-11-24.
↑  Chu, pp. 161–162
1 2  Hinrichs
↑  "Friedrich, Caspar David". Benezit Dictionary of Artists (באנגלית). 2011. doi:10.1093/benz/9780199773787.article.b00068386. ISBN 978-0-19-977378-7. נבדק ב-2020-11-24.
↑  Grave, Johannes (2001). Caspar David Friedrich und die Theorie des Erhabenen. Friedrichs 'Eismeer' als Antwort auf einen zentralen Begriff der zeitgenössischen Ästhetik (בגרמנית). Weimar: VDG. pp. 92–103. ISBN 978-3-89739-192-5.
↑  "Die südliche Natur in ihrer üppigen und majestätischen Pracht"
1 2 3  Hamburger Kunsthalle
↑  Heuer, p. 169
↑  Koerner, Joseph Leo. (2009). Caspar David Friedrich and the subject of landscape (2nd ed.). London: Reaktion Books. pp. 81–82. ISBN 978-1-86189-750-3. OCLC 671655983.
↑  Boime, Albert (2004). Art in an Age of Counterrevolution, 1815–1848. University of Chicago Press. p. 172. ISBN 978-0226063379.
↑  Potter, Russell A. Arctic Spectacles: The Frozen North in Visual Culture, 1818–1875 (Seattle: University of Washington Press, 2007), pp. 57–59 מסת"ב 0-295-98679-4
↑  Larisey, Peter: "Light for a Cold Land: Lawren Harris's Life and Work". Dundurn, 1993. 14. מסת"ב 1-55002-188-5
↑  "Heritage Transformed with Thom Mayne". YouTube.
↑  "Sydney Opera House: More than art". ABC News. 31 באוקטובר 2013. {{cite news}}:  (עזרה)
↑  "Monica Bonvicini – She Lies in Oslo". www.art-agenda.com (באנגלית). נבדק ב-2020-01-20.
↑  "She Lies (Oslo) – 2020 All You Need to Know BEFORE You Go (with Photos)". TripAdvisor (באנגלית). נבדק ב-2020-01-20.
| --- | --- |
בקרת זהויות :  Bildindex: 00040297  GND: 4250197-0  LCCN: nr2001049213  VIAF: 180975150   WorldCat (עם VIAF): 180975150 
"ים המוות" ("Totes Meer"), פול נאש, גלריית טייט
"היא שוכבת", פסל בית האופרה של אוסלו ברקע ב-2010
כיבוש (סדרת טלוויזיה)

| --- | --- |

כרזת הסדרה באנגלית
 סוגה:  מותחן פוליטי
 יוצרים:  יו נסבו  אריק סקיולדביירג  קארין לונד
 כותבים:  Erik Richter Strand, יו נסבו, אריק סקולדברג, Harald Rosenløw Eeg, Björn Paqualin 
 בימוי:  אריק סקולדברג, Pål Sletaune, John Andreas Andersen, Erik Richter Strand 
 שחקנים:  אן דאהל תורפ  איפוליט ז'ירארדו  Veslemøy Mørkrid  אינגבורגה דפקונייטה  הנריק מסטד  Øystein Røger 
 ארץ מקור:  נורווגיה 
 שפות:  נורווגית, אנגלית, רוסית 
 מקום התרחשות:  נורווגיה 
 מספר עונות:  3 
 מספר פרקים:  24 
 הפקה
 מפיק:  יו נסבו 
 מפיקים בפועל:  יו נסבו 
 חברת הפקה:  Yellow Bird 
 הפצה:  Zodiak Media, נטפליקס 
 צלמים:  גייר הארטלי אנדריסן, בפסקה זו רשומה אחת נוספת שטרם תורגמה 
 אורך פרק:  42 דק' 
 שידור
 רשת שידור:  TV 2 (נורווגיה) 
 תקופת שידור מקורית:  4 באוקטובר 2015 – 29 בדצמבר 2019 
 קישורים חיצוניים
 דף התוכנית ב-IMDb
 
כיבוש (בנורווגית: Okkupert) הוא שמה של סדרת טלוויזיה נורווגית מז'אנר מותחן פוליטי ששודרה בבכורה ברשת TV2 ב-5 באוקטובר 2015. מבוססת על רעיון מקורי של יו נסבו, בבימויו של אריק סקיולדביירג. פרק בכורה של העונה השנייה שודר ב-10 באוקטובר 2017.
עם תקציב של 90 מיליון קרונות נורווגיות (כ-11 מיליון דולר אמריקני), הסדרה נחשבת לסדרה הנורווגית היקרה ביותר והיא נמכרה לבריטניה, גרמניה, צרפת, שוודיה, דנמרק, פינלנד, איסלנד, סרביה, אסטוניה, פולין, צ'כיה, בלגיה, הולנד, לוקסמבורג, ספרד, ופורטוגל. בנוסף, הסדרה הופצה על ידי נטפליקס לשידור בשירותי הזרמת המדיה שלה בארצות הברית, אוסטרליה, ניו זילנד, אירלנד, בריטניה, הודו, קנדה, בלגיה, שוודיה, איטליה הולנד וישראל.
Okkupert מתארת עתיד בדיוני שבו רוסיה, בסיוע האיחוד האירופי, כובשת את נורווגיה על מנת לשחזר את תפוקת הנפט והגז, בשל משבר אנרגיה כלל אירופי שנגרם בעקבות החלטת מפלגת השלטון הנורווגית, מפלגת הירוקים, להפסיק הפקת נפט וגז. הסדרה חודשה לעונה השלישית.
עלילה > עונה 2

לאחר שנחטף, ברג מוכרז למנהיג החדש של "נורווגיה החופשית" והחבורה מוציאה לפועל לוחמת גרילה נגד הכיבוש, כשהם תוקפים כוחות רוסיים ונורווגיים בכל רחבי המדינה, לוחמה שהופכת למלחמת אזרחים. ברם, חצי שנה לאחר מכן המתנגדים מאבדים את כוחם בעקבות רצף פעולות משטרתיות נורווגיות ומתקפות נגד צבאיות של רוסיה. ברג נשלח לגלות בשוודיה, שתמכה בפלישה הרוסית בשל היותה חברה באיחוד האירופי.
ברג מוחלף בחברו למפלגת הירוקים, אנדרס קנודסן, שממונה לראש הממשלה, אך הוא לא עומד בלחץ ומתפטר. לאחר הגלייתו, ברג מנסה הקים ממשלה מקבילה בגולה. יועצתו הפוליטית אניטה ריג ממליצה למפלגת הרוב לייצר ממשלה חדשה, הנשיא מסרב אך מציע לה את תפקיד ראש הממשלה. היא מסכימה ובכך מנתקת את קשריה עם ברג.
קצין של משמר החופים הנורווגי יוצר קשר עם ברג ומספר לו שהרוסים הציבו ספינת טילים על רציף הנפט במלקויה שבצפון נורווגיה. מעמדתו בשוודיה הוא מורה למתנגדים להביא ראיה לכך. סיירת של תנועת המחתרת מתעמת עם שכירי חרב רוסיים שהוצבו שם ואחד מהם, מהגר סומלי בשם פייזל עבדי, מצלם סרטון של הטילים, אך במהלך קרב יריות הוא נלכד ונשלח לכלא רוסי. מנהיג המשלחת מת מפצעיו לאחר שנורה וחזרת החיילים הופך למקור למתיחות בין ריג לעם ולמבחן האמיתי הראשון שלה כראש ממשלה.
משטרת נורווגיה לוכדת את וולד במהלך פשיטה ושירותי הביטחון מגלים שברג משתמש במשחק וידאו על מנת לשמור על קשר עם המורדים וכאשר הם מוצאים הוכחה לכך שהוא הורג למתנגדים לשוט אל רציף הנפט הם שולחים צו מעצר. ברג נמלט באישון ליל ויוצא לפולין, שם הוא פוגש כתב גרמני מעיתון השטרן ומדליף מסמכים ממשלתיים, לפני שהוא ממשיך במסעו לבלגיה ואז לצרפת, שם הוא נלקח למעצר. הוא תובע מבית הדין האירופי לזכויות אדם לאפשר לו את זכות השיבה לארצו ומקבל אותה.
כאשר הרוסים מסרבים לשחרר את אנשי המחתרת שהם לכדו. האסורים מועמדים למשפט בעוד שירותי הביון הרוסיים עולים על עקבותיו של כריסטנסן, ממנהיגי תנועת "נורווגיה החופשית" והוא בהמשך מת. ריג מציעה למורדים חנינה בתמורה לוויתורם על נשקם. הממשלה משחררת את אנשי המחתרת יחד עם וולד, שמייסד מפלגה פוליטית במקום תנועת "נורווגיה החופשית". אמה של ריג, שתמכה בה בעבר, הופכת למתנגדת שלה משהיא רואה כיצד נורווגיה אבודה. נציב האיחוד האירופי אנסלם מוחלף על ידי פוליטיקאי פולני שמזדהה עם ברג ומצבו.
לאחר שהוא מנוקה מכל פשעיו, ברג מורשה לחזור לנורווגיה יחד עם קבוצת מדינאים אירופיים שתומכים בו. אך הפוליטיקאים האירופיים נאלצים לעזוב לאחר שממשלת נורווגיה איימה לעצור את אספקת הגז לאירופה. בתגובה, ברג מגייס האקר בשם טנגן על מנת שיחדור למערכת הטילים הרוסים ויירט מטוס קרב פיני במתקפה מבוימת שתגרום לאיחוד האירופי להתנגד נחרצות לרוסיה. אך טנגן נורה למוות על ידי יחידה צבאית רוסית. ריג מורה לצי הנורווגי המלכותי לעצור את ברג, אך הצי מסרב. כאשר וולד מוביל הפיכה צבאית. על מנת להכיל את האירועים, היא קוראת למבצע להשבת הסדר ומחליטה להצטרף לברג לחופי נורווגיה, שם היא פוגשת בקהל תומך. ברג מכריז על ריג כיורשתו הרשמית והיא מכריזה על סיום הכיבוש הרוסי. ברם, היא נורית על ידי עבדי. מאוחר יותר באותו לילה ברג חוזר למשרד ראש הממשלה ומתיישב על הכיסא, תוך ידיעה שלפניו עתיד לא ברור.
עלילה > עונה 3

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפקה

יו נסבו כתב את הפרקים הראשונים ב-2008 והסדרה תוכננה להיות מופקת עבור רשת NRK עם תקציב של 9.7 מיליון קרונות שמכון הסרטים הנורווגי הסכים להשקיע באפריל 2013. לאחר ארבע שנות תכנון, אי ההסכמה הביאה לכך שרשת NRK פרשה מהפרויקט; רשת TV2 נטלה את מקומה באוקטובר 2013.
ראו גם

אגף המודיעין הראשי, סוכנות הביון הצבאית של הפדרציה הרוסית.
הצי הצפוני, יחידה של הצי הרוסי שאחראית להגנה על צפון-מערב רוסיה
הכוחות המזוינים של נורווגיה
הערות שוליים

↑   אריאנה מלמד, הריאליזם של "כיבוש" משכנע, אולי מפני שהיא קרובה מדי למציאות אפשרית, באתר הארץ, 10 בפברואר 2020
↑  Se første traileren til TV2-serien Okkupert
↑  Nesbø-serie om russisk okkupasjon
↑  (הקישור אינו פעיל, 26.1.2021)Occupied Season 2 Release Date Revealed, Cinema Scandinavia
↑  Den har kostet 90 millioner og er TV 2s store seriesatsing i høst: Se traileren til Okkupert her, Dagbladet
↑  Russland fordømmer ny norsk TV-serie, Aftenposten(הקישור אינו פעיל, 26.1.2021)
↑  On Netflix: Occupied is the New Homeland, Vogue
↑  Norway Occupation TV show irks Moscow
↑  A third season of OCCUPIED has been confirmed – Cinema Scandinavia(הקישור אינו פעיל, 26.1.2021)
↑  NRK dropper Jo Nesbø-storserien Okkupert, TV 2 lurer i kulissene
↑  NRK trekker frem gamle skjeletter, Aftenposten(הקישור אינו פעיל, 26.1.2021)
| --- | --- |
בקרת זהויות :  PLWABN: 9810562990805606  BIBSYS: 1542227324424  VIAF: 14145601930401320870   WorldCat (עם VIAF): 14145601930401320870 
משרדי חברת האנרגיה Statoil שימשו כמשרד ראש ממשלת נורווגיה בצילומי הסדרה
כלב זאב (סרט)

| --- | --- |

 מבוסס על:  הספר כלב זאב מאת מריה סמיונובה
 בימוי:  ניקולאי לבדב 
 הופק בידי:  רובן דישדישיאן, יורי מורוז 
 תסריט:  ניקולאי לבדב
 שחקנים ראשיים:  אלכסנדר בוכארוב   אוקסנה אקינשינה   אלכסנדר דומוגארוב   איגור פטרנקו   אנדריי רודנסקי   ארטיום סמאקין   גנאדי מאקוייב   אנאטולי בלי
 מוזיקה:  אלכסיי ריבניקוב 
 צילום:  אירק חרטוביץ'
 מדינה:  רוסיה 
 חברת הפקה:  סנטרל פרטנרשיפ 
 חברה מפיצה:  סנטרל פרטנרשיפ (חבר המדינות)  Momentum Pictures (מדינות המערב)
 שיטת הפצה:  וידאו על פי דרישה 
 הקרנת בכורה:  28 בדצמבר 2006
 משך הקרנה:  136 דקות
 שפת הסרט:  רוסית 
 סוגה:  סרט פנטזיה
 תקציב:  20,000,000 מיליון דולר
 הכנסות:  42,834,502 מיליון דולר
 פרסים:  פרס נשר הזהב לעיצוב ההפקה הטוב ביותר
 סרט הבא:  Young Wolfhound 
 www.volkodaw.ru
 דף הסרט ב־IMDb
 
כלב זאב או בשמו המלא כלב הזאב משבט הזאבים האפורים (ברוסית: Волкодав из рода Серых Псов) הוא סרט קולנוע רוסי משנת 2006 מסוגת פנטזיה אפית, המבוסס על רומן באותו השם מאת מריה סמיונובה.
עם אחד מתקציבי הקולנוע הגדולים בהיסטוריה של הקולנוע הרוסי הסרט היה לאחד הסרטים היקרים בתולדות המדינה ועם זאת גם זכה להצלחה גדולה במולדתו, הוא היה מועמד לפרס ניקה וזכה בפרס נשר הזהב לעיצוב ההפקה הטוב ביותר, כשמבחינה מסחרית הוא זכה גם כן להצלחה כאשר לעומת תקציב של 20 מיליון דולר, הוא הכניס למעלה מ-42 מיליון דולרים בסך הכל.
אמנם הסרט לא זכה להפצה נרחבת במדינות הדוברות אנגלית בעולם, למרות שחברת ההפצה סנטרל פרטנרשיפ שיתפה פעולה עם Momentum Pictures לצורך תרגום הסרט לשפה האנגלית הסרט זכה לשבחי ביקורת מעטים למדי.
לאחר צאת הסרט הופקה סדרת טלוויזיה בשם "כלב הזאב הצעיר", המגוללת את קורותיו של כלב הזאב בצעירותו. מהווה פריקוול לסרט.
תקציר עלילת הסרט

ילד קטן עד לטבח של הוריו, משפחתו וכל השבט שלו, על ידי ברון דמים זדוני.
שנים רבות מאוחר יותר, הילד הפך לגבר מצולק, מומחה באומנות החרב וחברו הטוב ביותר של העטלף. יחד עם חיית המחמד העכברית הזו, הוא יוצא למצוא נקמה ובדרך הופך לשומר ראשה של נסיכה יפהפייה שמתאהבת בו.